\NormalFont\ShortTitle{మీకా}

{\MT మీకా

\par }{\IS గ్రంథకర్త

\par }{\IP మీకా గ్రంథ రచయిత మీకా ప్రవక్త (1:1). ఇతడు పల్లెటూరి వాడు. నగరానికి వెళ్ళి ఆ ప్రజల సామాజిక ఆధ్యాత్మిక అన్యాయాలు, విగ్రహ పూజలు మూలంగా వారి మీదకి ముంచుకు రానున్న తీర్పును గురించి దైవ సందేశాన్ని ప్రకటించాడు. దేశంలో వ్యవసాయ ప్రధానమైన ప్రాంతంలో ఇతడు నివసించాడు. దేశంలోని ప్రభుత్వ కేంద్రాలకు దూరాన ఇతని నివాసం. ఆ విధంగా తన జాతిలో అణగారిపోయిన నిర్భాగ్యుల విషయం ఇతడు చింతించాడు. అంగవైకల్యం గలవారు, వెలివేతకు గురైన వారు, బాధితులు మొదలైన వారి పక్షం వహించాడు (4:6). పాతనిబంధనలో కెల్లా యేసు పుట్టుక గురించిన అత్యంత ప్రాముఖ్యమైన ప్రవచనం మీకాలో ఉంది. ఆయన పుట్టుకకు 700 సంవత్సరాలకు ముందే ఆయన పుట్టబోయే ఊరు, ఆయన నిత్యత్వం గురించి మీకా ప్రవచించాడు (5:2).

\par }{\IS రచనా కాలం, ప్రదేశం

\par }{\IP సుమారు క్రీ. పూ. 735 - 700

\par }{\IP మీకా మొదటి ప్రవచనాలు ఇశ్రాయేలు ఉత్తర రాజ్యపతనానికి కొద్దిగా ముందు వచ్చాయి (1:2-7). ఇతర ప్రవచనాలు బబులోను చెర కాలంలో, మరికొన్ని ప్రవాసులు స్వదేశం తిరిగి వచ్చాక రాయడం జరిగింది.

\par }{\IS స్వీకర్త

\par }{\IP ఉత్తర ఇశ్రాయేల్ ప్రజలకు, దక్షిణ యూదా ప్రజలకు కూడా మీకా రాశాడు.

\par }{\IS ప్రయోజనం

\par }{\IP మీకా ప్రవచనాలు రెండు ప్రాముఖ్యమైన భవిషత్తు వాక్కులు చుట్టు కేంద్రీకృతం అయినాయి. ఒకటి ఇశ్రాయేల్, యూదాలపై తీర్పు (1:1-3:12). రెండవది వెయ్యేళ్ళ పాలనలో దేవుని ప్రజల ప్రాభవం (4:1-5:16). తన ప్రజల పక్షంగా దేవుడు తాను చేసిన ఉపకారాలను వారికి గుర్తు చేస్తున్నాడు. వారు తమ సంగతి తాము చూసుకుంటే తాను వారి కోసం ఎలా శ్రద్ధ చూపాడో చెబుతున్నడు.

\par }{\IS ముఖ్యాంశం

\par }{\IP దైవ తీర్పు.

\par }{\IOT విభాగాలు

\par }{\IO 1. ముంచుకు వస్తున్న దైవ తీర్పు — 1:1-2:13

\par }{\IO 2. వినాశనం గురించి సందేశం — 3:1-5:15

\par }{\IO 3. ప్రజల దోషాన్ని రుజువు చేసే సందేశం — 6:1-7:10

\par }{\IO 4. ఉపసంహారం — 7:11-20



\par }\ChapOne{1}{\SH యెరూషలేము, సమరయ
\par }
{\PP \VerseOne{1}యోతాము ఆహాజు హిజ్కియా అనే యూదా రాజుల రోజుల్లో సమరయ గురించి యెరూషలేము గురించి దర్శనాల్లో మోరష్తీయుడైన మీకాకు యెహోవా తెలియజేసిన సందేశం.


\par }{\PP \VS{2}ప్రజలారా, మీరంతా వినండి.

\par }{\Q భూమీ, నువ్వూ నీలో ఉన్నదంతా వినాలి.

\par }{\Q యెహోవా ప్రభువు మీ మీద సాక్ష్యం చెప్పబోతున్నాడు.

\par }{\Q పరిశుద్ధాలయంలోనుంచి ప్రభువు మీ మీద సాక్ష్యం చెప్పబోతున్నాడు.


\par }{\Q \VS{3}చూడండి. యెహోవా తన స్థలం విడిచి బయలుదేరుతున్నాడు.

\par }{\Q ఆయన దిగి భూమి మీది ఉన్నత స్థలాల మీద నడవబోతున్నాడు.


\par }{\Q \VS{4}ఆయన కింద పర్వతాలు కరిగిపోతాయి. లోయలు పగిలిపోతాయి.

\par }{\Q నిప్పుకు కరిగిపోయే మైనంలా,

\par }{\Q వాలు మీద పడ్డ నీళ్ళు పారే విధంగా అవి కరిగిపోతున్నాయి.


\par }{\PP \VS{5}ఇదంతా యాకోబు తిరుగుబాటు మూలంగానే.

\par }{\Q ఇశ్రాయేలు సంతానం వారి పాపాలే కారణం.

\par }{\Q యాకోబు తిరుగుబాటుకు మూలం ఏంటి?

\par }{\Q అది సమరయ కాదా?

\par }{\Q యూదావారి ఉన్నత స్థలాల మూలం ఏంటి?

\par }{\Q అది యెరూషలేము కాదా?


\par }{\PP \VS{6}నేను సమరయను పొలం లోని రాళ్లకుప్పలాగా చేస్తాను.

\par }{\Q ద్రాక్షతోటలు నాటే స్థలంగా చేస్తాను.

\par }{\Q దాని రాళ్ళు లోయలో పారబోస్తాను,

\par }{\Q దాని పునాదులు కనబడేలా చేస్తాను.


\par }{\Q \VS{7}దాని చెక్కుడు బొమ్మలు ముక్కలు ముక్కలవుతాయి.

\par }{\Q దాని కానుకలు మంటల్లో కాలిపోతాయి.

\par }{\Q దాని విగ్రహాలన్నిటినీ నేను పాడు చేస్తాను.

\par }{\Q అది వేశ్యగా సంపాదించుకున్న కానుకలతో వాటిని తెచ్చుకుంది,

\par }{\Q కాబట్టి అవి వేశ్య జీతంగా మళ్ళీ వెళ్ళిపోతాయి.


\par }{\SH ప్రవక్త విలాపం
\par }
{\PP \VS{8}ఈ కారణంగా నేను కేకలు పెట్టి ప్రలాపిస్తాను.

\par }{\Q చెప్పులూ బట్టలూ వేసుకోకుండా తిరుగుతాను.

\par }{\Q నక్కల్లాగా అరుస్తాను. గుడ్లగూబల్లాగా మూలుగుతాను.


\par }{\Q \VS{9}దాని గాయాలు మానవు.

\par }{\Q అవి యూదాకు తగిలాయి.

\par }{\Q నా ప్రజల గుమ్మం వరకూ, యెరూషలేము వరకూ అవి వచ్చాయి.


\par }{\Q \VS{10}ఈ సంగతి గాతులో చెప్పవద్దు.

\par }{\Q అక్కడ ఏమాత్రం ఏడవద్దు.

\par }{\Q బేత్ లెయప్రలో నేను దుమ్ములో పడి పొర్లాడాను.


\par }{\PP \VS{11}షాఫీరు పురవాసులారా,

\par }{\Q నగ్నంగా సిగ్గుతో వెళ్ళిపోండి.

\par }{\Q జయనాను పురవాసులారా, బయటకు రావద్దు.

\par }{\Q బేత్ ఎజేల్ దుఖిస్తోంది.

\par }{\Q వారి భద్రత తొలిగి పోయింది.


\par }{\Q \VS{12}మారోతువారు మంచి కబురు కోసం ఆరాటంగా ఉన్నారు.

\par }{\Q యెహోవా విపత్తు కలిగించాడు.

\par }{\Q అది యెరూషలేము గుమ్మాల వరకూ వచ్చింది.


\par }{\PP \VS{13}లాకీషు పురవాసులారా, రథాలకు యుద్ధాశ్వాలను పూన్చండి.

\par }{\Q ఇశ్రాయేలు వారు చేసిన తిరుగుబాట్లు నీలో కనిపించాయి.

\par }{\Q నువ్వు సీయోను కుమార్తె పాపానికి ప్రారంభం.


\par }{\Q \VS{14}మీరు విడుదల కోసం మోరెషెత్ గాతుకు కానుకలిస్తారు.

\par }{\Q అక్జీబు ఊరు ఇశ్రాయేలు రాజులను మోసగిస్తుంది.


\par }{\PP \VS{15}మారేషా పురవాసులారా, మిమ్మల్ని వశం చేసుకునే వాణ్ణి మీ మీదికి పంపిస్తాను.

\par }{\Q ఇశ్రాయేలీయుల నాయకులు\FTNT{*}{{\FR 1:15 }{\FQ{నాయకులు
}}{\FT{మహిమ
}}} అదుల్లాం గుహకు వెళ్ళిపోతారు.


\par }{\Q \VS{16}నీకిష్టమైన పిల్లల కోసం నీ తల బోడి చేసుకో.

\par }{\Q నీ వెంట్రుకలు కత్తిరించుకో.

\par }{\Q రాబందులాగా బోడిగా ఉండు.

\par }{\Q నీ పిల్లలు నీ దగ్గర నుంచి చెరలోకి వెళ్ళిపోతారు.




\par }\Chap{2}{\SH ధనికుల దుర్మార్గాలు
\par }
{\PP \VerseOne{1}మంచాల మీద పడుకుని మోసపు పనులు ఆలోచిస్తూ

\par }{\Q దుర్మార్గాలు చేసేవారికి బాధ తప్పదు.

\par }{\Q వాళ్లకు అధికారముంది

\par }{\Q కాబట్టి పగటి వెలుతురులో వాళ్ళు అలా చేస్తారు.


\par }{\Q \VS{2}వాళ్ళు పొలాలు ఆశించి లాగేసుకుంటారు.

\par }{\Q ఇళ్ళు ఆశించి తీసేసుకుంటారు.

\par }{\Q వ్యక్తినీ అతని ఇంటినీ,

\par }{\Q వ్యక్తినీ అతని వారసత్వాన్నీ వాళ్ళు అణిచేసి ఆక్రమించుకుంటారు.


\par }{\PP \VS{3}కాబట్టి యెహోవా ఇలా చెబుతున్నాడు,

\par }{\Q “ఈ వంశం మీదికి విపత్తు పంపించబోతున్నాను.

\par }{\Q దాని కిందనుంచి మీ మెడలను వదిలించుకోలేరు.

\par }{\Q గర్వంగా నడవ లేనంతగా అపాయం రాబోతుంది.


\par }{\Q \VS{4}ఆ రోజు మీ శత్రువులు మీ గురించి ఒక పాట పాడతారు.

\par }{\Q ఎంతో దుఃఖంతో ఏడుస్తారు.

\par }{\Q వారిలా పాడతారు, ఇశ్రాయేలీయులమైన మనం బొత్తిగా పాడైపోయాం.

\par }{\Q యెహోవా నా ప్రజల భూభాగాన్ని మార్చాడు.

\par }{\Q ఆయన నా దగ్గర నుంచి దాన్ని ఎలా తీసేస్తాడు?

\par }{\Q ఆయన మన భూములను ద్రోహులకు పంచి ఇచ్చాడు.”


\par }{\Q \VS{5}అందుచేత చీట్లు వేసి ధనవంతులైన మీకు

\par }{\Q భూమి పంచిపెట్టడానికి యెహోవా సమాజంలో వారసులెవరూ ఉండరు.


\par }{\SH అబద్ద ప్రవక్తలు
\par }
{\PP \VS{6}“ప్రవచించ వద్దు, ఈ విషయాలను వాళ్ళు ప్రవచించ కూడదు.

\par }{\Q అవమానం రాకూడదు” అని వారంటారు.


\par }{\Q \VS{7}“యాకోబు వంశమా! యెహోవా సహనం తగ్గిపోయిందా?

\par }{\Q ఆయన ఇలాంటి పనులు చేస్తాడా?”

\par }{\Q అని చెప్పడం భావ్యమేనా?

\par }{\Q యథార్థంగా ప్రవర్తించేవారికి నా మాటలు క్షేమం కలిగిస్తాయి గదా!


\par }{\Q \VS{8}ఇటీవలే నా ప్రజలు శత్రువులయ్యారు.

\par }{\Q యుద్ధరంగం నుంచి క్షేమంగా తిరిగి వస్తున్నాం అని సైనికులు అనుకున్నట్టుగా,

\par }{\Q నిర్భయంగా దారిన పోతూ ఉన్న వారి పై బట్టలను, అంగీని మీరు లాగివేస్తారు.


\par }{\PP \VS{9}వారికిష్టమైన ఇళ్ళల్లోనుంచి నా ప్రజల్లోని స్త్రీలను మీరు వెళ్లగొడతారు.

\par }{\Q వారి సంతానం మధ్య నా ఘనతను ఎన్నటికీ ఉండకుండాా చేస్తున్నారు.


\par }{\Q \VS{10}లేచి వెళ్లిపోండి, అది అపవిత్రం అయిపోయింది కాబట్టి

\par }{\Q మీరు ఉండాల్సింది ఇక్కడ కాదు.

\par }{\Q నేను దాన్ని పూర్తిగా నాశనం చేస్తాను.


\par }{\Q \VS{11}పనికి మాలిన మాటలు చెబుతూ అబద్ధాలాడుతూ ఎవడైనా ఒకడు వచ్చి,

\par }{\Q “ద్రాక్షారసం గురించి, మద్యం గురించి నేను మీకు ప్రవచనం చెబుతాను” అంటే,

\par }{\Q వాడే ఈ ప్రజలకు ప్రవక్త అవుతాడు.


\par }{\SH విమోచన వాగ్దానం
\par }
{\PP \VS{12}యాకోబూ, నేను మిమ్మల్నందరినీ తప్పకుండా పోగు చేస్తాను.

\par }{\Q ఇశ్రాయేలీయుల్లో మిగిలిన వారిని తప్పక సమకూర్చుతాను.

\par }{\Q గొర్రెల దొడ్డిలోకి గొర్రెలు చేరుకున్నట్టు నేను వారిని చేరుస్తాను.

\par }{\Q తమ మేత స్థలాల్లో వారిని చేరుస్తాను.

\par }{\Q చాలామంది ఉండడం వలన పెద్ద శబ్దం అక్కడ వస్తుంది.


\par }{\Q \VS{13}వారికి దారి ఇచ్చేవాడు వారి ముందు వెళ్తాడు.

\par }{\Q వాళ్ళు గుమ్మం పడగొట్టి దాని ద్వారా దాటిపోతారు.

\par }{\Q వాళ్ళ రాజు వారికి ముందుగా నడుస్తాడు.

\par }{\Q యెహోవా వారికి నాయకుడుగా ఉంటాడు.




\par }\Chap{3}{\SH నాయకులు, ప్రవక్తలు
\par }
{\PP \VerseOne{1}నేనిలా చెప్పాను. “యాకోబు నాయకులారా,

\par }{\Q ఇశ్రాయేలీయుల అధికారులారా, ఇప్పుడు వినండి.

\par }{\Q న్యాయం అంటే ఏంటో మీరు తెలుసుకోవద్దా?


\par }{\Q \VS{2}మీరు మంచిని అసహ్యించుకుని చెడును ఇష్టపడతారు.

\par }{\Q నా ప్రజల చర్మం ఒలిచేసి

\par }{\Q వారి ఎముకల మీద ఉన్న మాంసాన్ని చీలుస్తారు.


\par }{\Q \VS{3}నా ప్రజల మాంసాన్ని తింటారు.

\par }{\Q వారి చర్మాన్ని ఒలిచి వారి ఎముకలను విరగగొట్టేస్తారు.

\par }{\Q ఒకడు పాత్రలో వేసే మాంసాన్ని ముక్కలు చేసినట్టుగా

\par }{\Q ఉడుకుతున్న పాత్రలో వేసే మాంసాన్ని

\par }{\Q ముక్కలు చేసినట్టు మీరు చేస్తారు.


\par }{\PP \VS{4}ఆ తరువాత నాయకులైన మీరు యెహోవాకు మొరపెడతారు

\par }{\Q కానీ ఆయన వారికి జవాబివ్వడు.

\par }{\Q మీరు చెడు పనులు చేశారు.

\par }{\Q కాబట్టి అప్పుడు ఆయన వారికి తన ముఖాన్ని చూపించడు.”


\par }{\PP \VS{5}నా ప్రజలను తప్పుదారి పట్టించే ప్రవక్తలను గురించి యెహోవా చెప్పేదేమిటంటే,

\par }{\Q తమకు భోజనం పెట్టేవారికి “సంపద వస్తుంది” అని చెబుతారు.

\par }{\Q భోజనం పెట్టకపోతే, వారి మీద యుద్ధం ప్రకటిస్తారు.


\par }{\Q \VS{6}అందుచేత మీకు దర్శనాలేమీ రాకుండా రాత్రి కమ్ముకువస్తుంది.

\par }{\Q సోదె చెప్పకుండా మీకు చీకటి ఆవరిస్తుంది.

\par }{\Q ఇలాంటి ప్రవక్తలకు సూర్యుడు కనబడకుండ అస్తమిస్తాడు.

\par }{\Q పగలు చీకటిగా మారిపోతుంది.


\par }{\Q \VS{7}అప్పుడు భవిష్యత్తును చెప్పేవారికి సిగ్గు కలుగుతుంది.

\par }{\Q సోదె చెప్పేవాళ్ళు కలవరపడతారు.

\par }{\Q నా దగ్గరనుంచి జవాబేమీ రానందుకు వారంతా నోరు మూసుకుంటారు.


\par }{\PP \VS{8}అయితే నా మట్టుకైతే, యాకోబు సంతానానికి వాళ్ళ అతిక్రమాలనూ

\par }{\Q ఇశ్రాయేలీయులకు తమ పాపాన్ని వెల్లడించడానికి

\par }{\Q యెహోవా ఆత్మమూలంగా

\par }{\Q సంపూర్ణ అధికారంతో, న్యాయంతో ఉన్నాను.


\par }{\PP \VS{9}యాకోబు వంశపు ప్రధానులారా,

\par }{\Q ఇశ్రాయేలీయుల అధిపతులారా,

\par }{\Q ఈ మాట వినండి. మీరు న్యాయాన్ని తృణీకరిస్తూ

\par }{\Q సక్రమంగా ఉండే సమస్తాన్నీ వక్రం చేస్తారు.


\par }{\Q \VS{10}సీయోనును మీరు రక్తంతో కడతారు.

\par }{\Q దుర్మార్గంతో యెరూషలేమును కడతారు.


\par }{\Q \VS{11}ప్రజల ప్రధానులు లంచం పుచ్చుకుని తీర్పు తీరుస్తారు.

\par }{\Q వారి యాజకులు కూలికి బోధిస్తారు.

\par }{\Q ప్రవక్తలు డబ్బు కోసం సోదె చెబుతారు.

\par }{\Q అయినా వాళ్ళు యెహోవాను ఆధారం చేసుకుని

\par }{\Q “యెహోవా మన మధ్య ఉన్నాడు గదా,

\par }{\Q ఏ కీడూ మనకు రాదు” అనుకుంటారు.


\par }{\PP \VS{12}కాబట్టి మీ మూలంగా శత్రువులు సీయోనును పొలంలాగా దున్నుతారు.

\par }{\Q యెరూషలేము రాళ్ల కుప్ప అవుతుంది.

\par }{\Q మందిరమున్న కొండ, అడవిలాగా అవుతుంది.




\par }\Chap{4}{\SH యెహోవా మందిర పర్వతం
\par }
{\R 4:1-3; యెష 2:1-4

\par }{\PP \VerseOne{1}తరువాత రోజుల్లో యెహోవా మందిర పర్వతం

\par }{\Q పర్వతాలన్నిట్లో ప్రధానమైనదిగా ఉంటుంది.

\par }{\Q కొండల కంటే ఎత్తుగా ఉంటుంది.

\par }{\Q ప్రజల సమూహాలు ప్రవాహంలాగా అక్కడికి వస్తూ ఉంటారు.


\par }{\Q \VS{2}అనేక రాజ్యాలవారు వచ్చి ఇలా అంటారు,

\par }{\Q “యాకోబు దేవుని మందిరానికి,

\par }{\Q యెహోవా పర్వతానికి మనం వెళ్దాం, పదండి.

\par }{\Q ఆయన తన విధానాలను మనకు నేర్పిస్తాడు.

\par }{\Q మనం ఆయన దారుల్లో నడుచుకుందాం.”

\par }{\Q సీయోనులో నుంచి ధర్మశాస్త్రం,

\par }{\Q యెరూషలేములో నుంచి యెహోవా వాక్కు వెలువడతాయి.


\par }{\Q \VS{3}ఆయన మధ్యవర్తిగా అనేక ప్రజలకు న్యాయం తీరుస్తాడు.

\par }{\Q దూరంగా ఉండే విస్తారమైన రాజ్యాల వివాదాలను పరిష్కరిస్తాడు.

\par }{\Q వారు తమ కత్తులను నాగటి నక్కులుగా

\par }{\Q తమ ఈటెలను మచ్చు కత్తులుగా సాగగొడతారు.

\par }{\Q రాజ్యం మీదికి రాజ్యం కత్తి ఎత్తకుండా ఉంటారు.

\par }{\Q యుద్ధ విద్య నేర్చుకోవడం మానివేస్తారు.


\par }{\PP \VS{4}దానికి బదులు, ప్రతివాడూ ఎవరి భయమూ లేకుండా

\par }{\Q తన ద్రాక్షచెట్టు కింద తన అంజూరపు చెట్టు కింద కూర్చుంటాడు.

\par }{\Q ఇది సేనల అధిపతి యెహోవా నోట వెలువడ్డ మాట.


\par }{\Q \VS{5}ఇతర ప్రజలంతా తమ దేవుళ్ళ పేరుతో నడుచుకుంటారు.

\par }{\Q మనమైతే మన యెహోవా దేవుని పేరును బట్టి

\par }{\Q ఎప్పటికీ నడుచుకుంటాము.


\par }{\SH యెహోవా ప్రణాళిక
\par }
{\PP \VS{6}యెహోవా ఇలా చెబుతున్నాడు,

\par }{\Q ఆ రోజు నేను కుంటి వారిని పోగుచేస్తాను.

\par }{\Q అణగారిన వారిని, నేను కష్టపెట్టినవారిని దగ్గరికి చేరుస్తాను.


\par }{\Q \VS{7}కుంటివారిని శేషంగా దూరంగా పంపేసిన వారిని

\par }{\Q బలమైన ప్రజగా చేస్తాను.

\par }{\Q యెహోవానైన నేను, సీయోను కొండ మీద ఇప్పటినుంచి

\par }{\Q ఎప్పటికీ వారిని పాలిస్తాను.


\par }{\Q \VS{8}మందల గోపురమా, సీయోను కుమార్తెకు కొండగా ఉన్న నీకు

\par }{\Q పూర్వపు అధికారం వస్తుంది.

\par }{\Q యెరూషలేము కుమార్తెమీద నీకు ప్రభుత్వం వస్తుంది.


\par }{\PP \VS{9}మీరెందుకు కేకలు వేస్తున్నారు?

\par }{\Q మీకు రాజు లేడా?

\par }{\Q మీ సలహాదారులు నాశనమయ్యారా?

\par }{\Q అందుకే ప్రసవ వేదన పడుతున్న స్త్రీ లాగా మీరు బాధపడుతున్నారా?


\par }{\Q \VS{10}సీయోను కూతురా, ప్రసవ వేదన పడుతున్న స్త్రీ లాగా

\par }{\Q నొప్పులు పడుతూ కను.

\par }{\Q ఎందుకంటే మీరు పొలంలో బతికేలా పట్టణం వదిలిపెట్టండి.

\par }{\Q బబులోను వెళ్తారు. అక్కడ మీకు విడుదల కలుగుతుంది.

\par }{\Q అక్కడే యెహోవా మీ శత్రువుల చేతిలోనుంచి మిమ్మల్ని విడిపిస్తాడు.


\par }{\PP \VS{11}అనేక రాజ్యాల ప్రజలు మీకు విరోధంగా వచ్చి,

\par }{\Q “సీయోను అపవిత్రం అవుతుంది గాక!

\par }{\Q దాని నాశనం మేము కళ్ళారా చూడాలి.” అంటారు.


\par }{\Q \VS{12}ప్రవక్త ఇలా అంటాడు, యెహోవా తలంపులు వారికి తెలియవు.

\par }{\Q ఆయన ఆలోచన అర్థం కాదు.

\par }{\Q కళ్లంలో పనలు దగ్గర చేర్చినట్టు ఆయన వారిని చేరుస్తాడు.


\par }{\PP \VS{13}యెహోవా ఇలా అంటున్నాడు,

\par }{\Q “సీయోను కుమారీ, లేచి కళ్ళం తొక్కు.

\par }{\Q మీకు ఇనుప కొమ్ములూ కంచు డెక్కలూ చేస్తాను.

\par }{\Q నీవు అనేక ప్రజల సమూహాలను అణిచేస్తావు.

\par }{\Q వారి అన్యాయ సంపదను యెహోవానైన నాకు ప్రతిష్టిస్తాను.

\par }{\Q వారి ఆస్తిపాస్తులను సర్వలోక ప్రభువునైన నాకు ప్రతిష్టిస్తాను.”




\par }\Chap{5}{\SH బేత్లెహేముకు రాబోయే పాలకుడు
\par }
{\PP \VerseOne{1}యెరూషలేము ప్రజలారా, యుద్ధ సేనలతో ఇప్పుడు కలిసి రండి.

\par }{\Q నీ పట్టణం చుట్టూ గోడ ఉంది.

\par }{\Q అయితే శత్రువులు ఇశ్రాయేలీయుల నాయకుణ్ణి బెత్తంతో చెంప మీద కొడతారు.


\par }{\Q \VS{2}బేత్లెహేము ఎఫ్రాతా, యూదావారి కుటుంబాల మధ్య నువ్వు చిన్న గ్రామమైనా నా కోసం ఇశ్రాయేలీయులను పాలించేవాడు నీలోనుంచి వస్తాడు. ఆయన పూర్వకాలం నుంచి, నిత్యం నుంచి ఉన్నవాడు.


\par }{\Q \VS{3}కాబట్టి ప్రసవవేదన పడే స్త్రీ, బిడ్డను కనే వరకూ, దేవుడు వారిని అప్పగిస్తాడు.

\par }{\Q అప్పుడు ఆయన సోదరుల్లో మిగిలినవారు ఇశ్రాయేలీయుల దగ్గరికి తిరిగి వస్తారు.


\par }{\PP \VS{4}ఆయన యెహోవా బలంతో

\par }{\Q తన యెహోవా దేవుని పేరులోని గొప్పదనంతో

\par }{\Q నిలబడి తన మంద మేపుతాడు.

\par }{\Q వాళ్ళు క్షేమంగా ఉంటారు.

\par }{\Q భూమి కొనల వరకూ ఆయన గొప్పవాడిగా ఉంటాడు.


\par }{\SH విధ్వంసం, విమోచన
\par }
{\Q \VS{5}అష్షూరీయులు మన దేశంలో చొరబడినప్పుడు,

\par }{\Q వాళ్ళు మన ప్రాకారాల మీద దండెత్తినప్పుడు

\par }{\Q వాన్ని ఎదిరించడానికి మేము ఏడుగురు గొర్రెల కాపరులను,

\par }{\Q ఎనిమిది మంది నాయకులను నియమిస్తాం.

\par }{\Q ఆయనే మనకు శాంతి.


\par }{\PP \VS{6}వారు కత్తితో అష్షూరు దేశాన్ని పాలిస్తారు.

\par }{\Q తమ చేతుల్లోని కత్తులతో నిమ్రోదు దేశాన్ని పరిపాలిస్తారు.

\par }{\Q అష్షూరీయులు మన దేశంలో చొరబడి

\par }{\Q మన సరిహద్దుల్లో ప్రవేశించినప్పుడు

\par }{\Q ఆయన మనలను ఇలా కాపాడతాడు.


\par }{\Q \VS{7}యాకోబు సంతానంలో మిగిలినవారు అనేక ప్రజల మధ్య నివసిస్తూ,

\par }{\Q యెహోవా కురిపించే మంచులాగా,

\par }{\Q మానవ ప్రయత్నం, ఆలోచన లేకుండ,

\par }{\Q గడ్డి మీద పడే వానలాగా ఉంటారు.


\par }{\PP \VS{8}యాకోబు సంతానంలో మిగిలినవారు

\par }{\Q రాజ్యాల మధ్య, అనేక ప్రజల మధ్య

\par }{\Q అడవి జంతువుల్లోని సింహం లాగా,

\par }{\Q గొర్రెల మందల్లోని కొదమ సింహం లాగా ఉంటారు.

\par }{\Q అది మందల్లో దూరి వాటిని తొక్కుతూ వాటిని చీల్చేస్తుంది.


\par }{\Q \VS{9}నీ చెయ్యి నీ శత్రువుల మీద ఎత్తి ఉంటుంది.

\par }{\Q అది వారిని నిర్మూలం చేస్తుంది.


\par }{\PP \VS{10}యెహోవా ఇలా చెబుతున్నాడు,

\par }{\Q “ఆ రోజు నేను నీ గుర్రాలన్నిటినీ నాశనం చేస్తాను.

\par }{\Q నీ రథాలను ధ్వంసం చేస్తాను.


\par }{\Q \VS{11}నీ దేశంలోని పట్టణాలను నాశనం చేస్తాను.

\par }{\Q నీ కోటలన్నిటినీ పడగొడతాను.


\par }{\PP \VS{12}మీ మధ్య మంత్రవిద్య లేకుండా నిర్మూలం చేస్తాను.

\par }{\Q జాతకం చెప్పేవారు ఇక నీలో ఉండరు.


\par }{\Q \VS{13}చెక్కిన విగ్రహాలూ

\par }{\Q దేవతా స్తంభాలూ మీ మధ్య ఉండకుండాా నాశనం చేస్తాను.

\par }{\Q అప్పటినుంచి మీరు చేతులతో చేసిన వాటికి మొక్కరు.


\par }{\Q \VS{14}మీ అషేరా దేవతా స్తంభాలను మీ మధ్య ఉండకుండాా వాటిని పెల్లగిస్తాను.

\par }{\Q నీ పట్టణాలను పడగొడతాను.


\par }{\Q \VS{15}నేను మహా కోపంతో ఉగ్రతతో

\par }{\Q నా మాట వినని రాజ్యాలకు ప్రతీకారం చేస్తాను.”




\par }\Chap{6}{\SH దేవుని ఫిర్యాదు
\par }
{\PP \VerseOne{1}యెహోవా చెప్పబోయే మాట ఇప్పుడు వినండి.

\par }{\Q మీకా ఆయనతో ఇలా చెబుతున్నాడు,

\par }{\Q లేచి పర్వతాల ముందు నీ వాదన వినిపించు.

\par }{\Q నీ స్వరం కొండలు వినాలి.


\par }{\Q \VS{2}పర్వతాల్లారా, భూమికి స్థిరమైన పునాదులుగా ఉన్న మీరు

\par }{\Q యెహోవా చేసిన ఫిర్యాదు వినండి.

\par }{\Q ఆయన ఇశ్రాయేలీయుల మీద ఫిర్యాదు చేస్తున్నాడు.


\par }{\PP \VS{3}నా ప్రజలారా, నేను మీకేం చేశాను?

\par }{\Q మిమ్మల్ని నేనెలా కష్టపెట్టాను? జవాబివ్వండి.


\par }{\Q \VS{4}ఐగుప్తు దేశంలో నుంచి నేను మిమ్మల్ని రప్పించాను.

\par }{\Q బానిస ఇంట్లో నుంచి మిమ్మల్ని కాపాడాను.

\par }{\Q మీ కోసం మోషే అహరోను మిర్యాములను పంపించాను.


\par }{\PP \VS{5}నా ప్రజలారా, మోయాబురాజు బాలాకు చేసిన ఆలోచన,

\par }{\Q బెయోరు కుమారుడు బిలాము అతనికిచ్చిన జవాబు గుర్తుకు తెచ్చుకోండి.

\par }{\Q యెహోవా నీతి పనులు మీరు తెలుసుకునేలా

\par }{\Q షిత్తీము మొదలు గిల్గాలు వరకూ జరిగిన వాటిని మనసుకు తెచ్చుకోండి.


\par }{\PP \VS{6}యెహోవాకు నేనేం తీసుకురాను?

\par }{\Q మహోన్నతుడైన దేవునికి వంగి నమస్కారం చేయడానికి ఏం తీసుకురాను?

\par }{\Q దహనబలులనూ ఏడాది దూడలనూ తీసుకుని నేను ఆయన దగ్గరికి రానా?


\par }{\Q \VS{7}వేలకొలది పొట్టేళ్లు, పది వేల నదుల నూనెతో యెహోవా సంతోష పడతాడా?

\par }{\Q నా అతిక్రమానికి నా పెద్ద కొడుకుని నేనివ్వాలా?

\par }{\Q నా సొంత పాపానికి నా గర్భఫలాన్ని నేనివ్వాలా?


\par }{\Q \VS{8}మనిషీ, ఏది మంచిదో యెహోవా నీకు చెప్పాడు.

\par }{\Q ఆయన నిన్ను కోరేదేంటంటే,

\par }{\Q న్యాయంగా ప్రవర్తించు.

\par }{\Q కనికరాన్ని ప్రేమించు.

\par }{\Q వినయంగా నీ దేవునితో నడువు.


\par }{\SH ఇశ్రాయేలీయుల దుర్నీతి క్రియలు
\par }
{\PP \VS{9}వినండి. పట్టణానికి యెహోవా ఇలా ప్రకటిస్తున్నాడు,

\par }{\Q ఇప్పటికి కూడా తెలివి నీ పేరును గుర్తిస్తున్నది.

\par }{\Q “బెత్తం పట్ల, దాన్ని తన స్థానంలో ఉంచిన వాని పట్ల శ్రద్ధ చూపండి.


\par }{\Q \VS{10}దుర్మార్గుల ఇళ్ళల్లో అన్యాయంగా సంపాదించిన సంపద ఉంది.

\par }{\Q అసహ్యకరమైన తప్పుడు తూకాలున్నాయి.


\par }{\PP \VS{11}తప్పు త్రాసు, తప్పు రాళ్లున్న సంచి ఉంచుకున్న వ్యక్తిని నేను నిర్దోషి అంటానా?


\par }{\Q \VS{12}ధనవంతులు దౌర్జన్యంతో నిండి ఉన్నారు.

\par }{\Q అక్కడి ప్రజలు అబద్దికులు.

\par }{\Q వారి నోటిలోని నాలుక కపటంగా మాట్లాడుతుంది.


\par }{\PP \VS{13}కాబట్టి నేను నిన్ను తీవ్రంగా గాయపరచాను.

\par }{\Q నీ పాపాలను బట్టి నిన్ను నిర్మూలం చేశాను.


\par }{\Q \VS{14}నువ్వు తింటావు కానీ తృప్తి పడవు.

\par }{\Q నీలోపల వెలితిగానే ఉంటుంది.

\par }{\Q నువ్వు కూడబెట్టుకుంటావు కానీ అది నీకుండదు.

\par }{\Q నువ్వు దాచుకున్నదాన్ని కత్తికి అప్పగిస్తాను.


\par }{\Q \VS{15}నువ్వు విత్తనాలు చల్లుతావు గానీ కోత కోయవు.

\par }{\Q నువ్వు ఒలీవ పళ్ళను తొక్కుతావు

\par }{\Q కానీ ఆ నూనె పూసుకోవు.

\par }{\Q ద్రాక్షపళ్ళను తొక్కుతావు

\par }{\Q కానీ ద్రాక్షారసం తాగవు.


\par }{\PP \VS{16}ఒమ్రీ చట్టాలను మీరు పాటిస్తున్నారు.

\par }{\Q అహాబు వంశం వాళ్ళు చేసిన పనులన్నిటినీ అనుసరిస్తున్నారు.

\par }{\Q వారి సలహాల ప్రకారం నడుస్తున్నారు.

\par }{\Q కాబట్టి నీ పట్టణాన్ని నాశనం చేస్తాను.

\par }{\Q దానిలో నివసించే వారిని అపహాస్యంగా చేస్తాను.

\par }{\Q నా ప్రజలకు రావలసిన అవమానం మీరు పొందుతారు.”




\par }\Chap{7}{\SH ఇశ్రాయేలు కష్టాలు
\par }
{\PP \VerseOne{1}నాకెంతో బాధగా ఉంది!

\par }{\Q వేసవికాలపు పండ్లు కోసుకున్న తరువాత,

\par }{\Q ద్రాక్షతోటల్లో మిగిలిపోయిన ద్రాక్షపండ్ల పరిగె కూడా ఏరుకున్న తరువాత ఎలా ఉంటుందో, నా పరిస్థితి ఆలా ఉంది.

\par }{\Q పండ్ల గుత్తులు ఇక ఏమీ లేవు.

\par }{\Q అయినా నేను మొదటి అంజూరపు పండ్ల కోసం ఆశతో ఉన్నాను.


\par }{\Q \VS{2}భక్తులు దేశంలో లేకుండా పోయారు.

\par }{\Q ప్రజల్లో యథార్థపరుడు ఒకడూ లేడు.

\par }{\Q హత్య చేయడానికి అందరూ పొంచి ఉంటారు.

\par }{\Q ప్రతివాడూ తన తోటి దేశస్థుని వలలో చిక్కించాలని వేటాడుతూ ఉంటాడు.


\par }{\PP \VS{3}వాళ్ళ రెండు చేతులూ కీడు చేయడానికి ఆరితేరాయి.

\par }{\Q అధికారి డబ్బులు అడుగుతాడు.

\par }{\Q న్యాయమూర్తి లంచాలకు సిద్ధంగా ఉంటాడు.

\par }{\Q గొప్పవాడు తనకు కావాలిసిన దాన్ని తెమ్మని చెబుతున్నాడు.

\par }{\Q ఆవిధంగా వాళ్ళు, కలిసి కపట ఉపాయాలు పన్నుతారు.


\par }{\Q \VS{4}వారిలోని మంచివారు ముళ్ళచెట్టులాంటి వారు.

\par }{\Q వారిలోని నిజాయితీ పరులు ముళ్ళకంచెలాంటి వారు.

\par }{\Q అది నీ కాపలాదారులు ముందే చెప్పిన రోజు,

\par }{\Q మీరు శిక్ష అనుభవించే రోజు.

\par }{\Q ఇప్పుడే వారికి కలవరం వచ్చేసింది.


\par }{\PP \VS{5}ఏ పొరుగువాన్నీ నమ్మవద్దు.

\par }{\Q ఏ స్నేహితుని మీదా నమ్మకం పెట్టుకోవద్దు.

\par }{\Q నీ కౌగిట్లో పడుకునే స్త్రీతో కూడా జాగ్రత్తగా మాట్లాడు.


\par }{\Q \VS{6}కొడుకు తండ్రిని అగౌరవపరుస్తున్నాడు.

\par }{\Q కూతురు తన తల్లి మీద, కోడలు తన అత్త మీద ఎదురు తిరుగుతారు.

\par }{\Q తన సొంత ఇంటివారే తన శత్రువులు.


\par }{\PP \VS{7}అయితే, నా వరకైతే నేను యెహోవా కోసం ఎదురుచూస్తాను.

\par }{\Q రక్షణకర్త అయిన నా దేవుని కోసం నేను కనిపెడతాను.

\par }{\Q నా దేవుడు నా మాట వింటాడు.


\par }{\SH ఇశ్రాయేలు తిరిగి లేవడం
\par }
{\Q \VS{8}నా పగవాడా, నా మీద అతిశయించవద్దు.

\par }{\Q నేను కింద పడినా తిరిగి లేస్తాను.

\par }{\Q నేను చీకట్లో కూర్చున్నపుడు

\par }{\Q యెహోవా నాకు వెలుగుగా ఉంటాడు.


\par }{\PP \VS{9}నేను యెహోవా దృష్టికి పాపం చేశాను,

\par }{\Q కాబట్టి ఆయన నా పక్షాన వాదించి

\par }{\Q నా పక్షాన న్యాయం తీర్చే వరకూ

\par }{\Q నేను ఆయన కోపాగ్ని సహిస్తాను.

\par }{\Q ఆయన నన్ను వెలుగులోకి తెస్తాడు.

\par }{\Q ఆయన తన న్యాయంలో నన్ను కాపాడడం నేను చూస్తాను.


\par }{\PP \VS{10}నా శత్రువు దాన్ని చూస్తాడు.

\par }{\Q “నీ యెహోవా దేవుడు ఎక్కడ?”

\par }{\Q అని నాతో అన్నది అవమానం పాలవుతుంది.

\par }{\Q నా కళ్ళు ఆమెను చూస్తాయి.

\par }{\Q వీధుల్లోని మట్టిలా ఆమెను తొక్కుతారు.


\par }{\PP \VS{11}నీ గోడలు కట్టించే రోజు వస్తుంది.

\par }{\Q ఆరోజు నీ సరిహద్దులు చాలా దూరం వరకూ విశాలమవుతాయి.


\par }{\Q \VS{12}ఆ రోజు అష్షూరు దేశం నుంచి,

\par }{\Q ఐగుప్తు దేశపు పట్టణాల నుంచి, ఐగుప్తు మొదలు యూఫ్రటీసు నది వరకూ ఉన్న ప్రాంతం నుంచి,

\par }{\Q ఒక సముద్రం నుంచి మరో సముద్రం వరకూ

\par }{\Q ఒక పర్వతం నుంచి మరో పర్వతం వరకూ ఉన్న ప్రజలు

\par }{\Q నీ దగ్గరికి వస్తారు.


\par }{\Q \VS{13}ఇప్పుడు ఆ ప్రాంతాల్లో నివసిస్తున్న ప్రజల వలన,

\par }{\Q వారు చేసిన పనుల వలన ఆ ప్రాంతాలు పాడవుతాయి.


\par }{\SH దేవుని క్షమాపణ, ఆయన కనికరం
\par }
{\PP \VS{14}నీ చేతికర్రతో నీ ప్రజలకు కాపరిగా ఉండు. వారు నీ సొత్తు.

\par }{\Q కర్మెలుకు చెందిన అడవిలో వాళ్ళు ఒంటరిగా నివసిస్తున్నా

\par }{\Q పూర్వ కాలంలో బాషాను, గిలాదుల్లో మేసినట్టు మేస్తారు.


\par }{\Q \VS{15}ఐగుప్తుదేశంలో నుంచి నువ్వు వచ్చినప్పుడు జరిగినట్టుగా

\par }{\Q నేను ప్రజలకు అద్భుతాలు చూపిస్తాను.


\par }{\PP \VS{16}రాజ్యాలు వారందరి బలం చూసి సిగ్గుపడతాయి.

\par }{\Q వాళ్ళు తమ నోటిమీద తమ చేతులు పెట్టుకుంటారు.

\par }{\Q వాళ్ళ చెవులు వినబడవు.


\par }{\PP \VS{17}పాము లాగా, భూమి మీద పాకే పురుగుల్లాగా వాళ్ళు మట్టి నాకుతారు.

\par }{\Q వాళ్ళు తమ గుహల్లోనుంచి భయంతో బయటికి వస్తారు.

\par }{\Q భయంతో మన యెహోవా దేవుని దగ్గరికి వస్తారు.

\par }{\Q నిన్నుబట్టి వాళ్ళు భయపడతారు.


\par }{\PP \VS{18}నీ వంటి దేవుడెవరు? నువ్వు పాపాన్ని తీసివేసే వాడివి.

\par }{\Q నీ స్వజనంలో మిగిలినవారి దోషాన్ని పరిహరించే వాడివి.

\par }{\Q నువ్వు నీ నిబంధన నమ్మకత్వాన్ని మాకు ఇష్టంగా చూపించే వాడివి.

\par }{\Q నువ్వు నీ కోపాన్ని ఎప్పటికీ అలానే ఉంచేవాడివి కాదు.


\par }{\PP \VS{19}నువ్వు మళ్ళీ మమ్మల్ని కనికరిస్తావు.

\par }{\Q నీ పాదాల కింద మా అపరాధాలను నువ్వు తొక్కేస్తావు.

\par }{\Q మా పాపాలన్నిటినీ సముద్రం అడుగుకు నువ్వు పడవేస్తావు.


\par }{\Q \VS{20}నువ్వు యాకోబుకు సత్యాన్ని ఇస్తావు.

\par }{\Q పూర్వకాలంలో మా పూర్వీకులు అబ్రాహాముకు ప్రమాణం చేసిన నిబంధన నమ్మకత్వాన్ని చూపిస్తావు.

\par }